Előterjesztés a 2021. ¾ évi költségvetési beszámoló tárgyában

Tisztelt Képviselő-testület!

Az önkormányzat 4/2021. (II. 26.) rendeletével elfogadott 2021 évi költségvetésről szóló ¾ évi beszámolót, a következőkben foglaltak szerint terjesztem elő:

Az önkormányzat összesített bevételeit és kiadásait kiemelt előirányzatonként az 1. sz. melléklet tartalmazza. Az önkormányzat összesített költségvetési bevétele 685.822,-eFt, költségvetési kiadása 516.801,-eFt volt, szeptember 30-ig. 

A január elsejei nyitó pénzkészlet a költségvetési bankszámlán és a pénztárban 113.939,-eFt.
Az Önkormányzatnak 2021. évben értékpapír forgalma nem volt.

Az önkormányzat az előterjesztés időszakában folyószámlahitelt nem vett igénybe. 

A módosított előirányzatokhoz képest a költségvetési bevételek 68%-a, a költségvetési kiadások 51 %-a teljesült.
Az állami támogatást az önkormányzat időarányosan megkapta. 

A működési kiadások 75,6 %-a teljesült szeptember 30-ig. Részleteiben: a személyi juttatások 74,2%-ban, a munkaadókat terhelő járulékok 75,3 %-ban, míg a dologi kiadások 78,1 %-ban teljesültek a módosított előirányzathoz képest.

A felhalmozási kiadások   20 %-a valósult meg szeptember 30-ig.

Megtörtént a konyhába a nyomtató beszerzése 130,-eFt, fűkasza beszerzés 154,-eFt az elkerülő út I. ütem pótmunkák 35.486,-eFt, Mandulafa úti szennyvízcsatorna és ívóvíz vezeték beruházás 22.850,-eFt, vis major károk helyreállítása 20.335,-Ft  értékben.
Az előterjesztés időszakában az önkormányzat közhatalmi bevétele 121.480.-eFt volt, így a tervezett adóbevételek 93,8 %-a teljesült. 

Az önkormányzat költségvetési szerveinek – hivatal, óvoda - bevételeit és kiadásait a 6.2,6.3. mellékletek tartalmazzák. 
Nyúl, 2021. november 30.

